pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-ทส.​ ประชุมผู้บริหารกระทรวงทรัพยากรธรรมชาติและสิ่งแวดล้อม​ ครั้งที่​ 2/2563 ติดตามความคืบหน้าการดำเนินงานของรัฐบาล และ ของ ทส. ในรอบ 1 ปี
วันพฤหัสบดีที่ 18 มิถุนายน 2563
ทส.​ ประชุมผู้บริหารกระทรวงทรัพยากรธรรมชาติและสิ่งแวดล้อม​ ครั้งที่​ 2/2563 ติดตามความคืบหน้าการดําเนินงานของรัฐบาล และ ของ ทส. ในรอบ 1 ปี
ทส.​ ประชุมผู้บริหารกระทรวงทรัพยากรธรรมชาติและสิ่งแวดล้อม​ ครั้งที่​ 2/2563 ติดตามความคืบหน้าการดําเนินงานของรัฐบาล และ ของ ทส. ในรอบ 1 ปี
ทส.​ ประชุมผู้บริหารกระทรวงทรัพยากรธรรมชาติและสิ่งแวดล้อม​ ครั้งที่​ 2/2563 ติดตามความคืบหน้าการดําเนินงานของรัฐบาล และ ของ ทส. ในรอบ 1 ปี
วันที่​ (16 มิถุนายน​ 2563) เวลา​ 16.00​ น.​นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม​ (รมว.ทส.)​ เป็นประธานการประชุมผู้บริหารกระทรวงทรัพยากรธรรมชาติและสิ่งแวดล้อม​ ครั้งที่​ 2/ 2563​ เพื่อพิจารณาและติดตามความคืบหน้าผลงานรอบ​​ของรัฐบาลและ​การดําเนินงานสําคัญและเร่งด่วนตามข้อสั่งการของ​ รมว.ทส. ในรอบ 1 ปี อาทิ​ การดําเนินงานโครงการในพระราชดําริต่าง​ ๆ การเร่งรัดการจัดการที่ดินทํากินให้ชุมชนให้เกิดผลตามเป้าหมายโดยเร็ว​ การดําเนินงานในการลดใช้พลาสติก​ การถอดบทเรียนการป้องกันและแก้ไขปัญหาหมอกควันภาคเหนือ​ ปี​ 2563​ (After Action Review : AAR) การเปรียบเทียบพื้นที่ป่าโดยใช้ภาพถ่ายทางอากาศ​ การแก้ปัญหาภัยแล้ง และการเตรียมการรับมือวิกฤติน้ําท่วม​ การช่วยเหลือประชาชนและการดําเนินงานตามมาตรการป้องกันและเฝ้าระวังโรคติดเชื้อไวรัสโคโรนา​ 2019 (COVID​ -​19)​ ของ​ ทส.​ การเปิดให้บริการให้ประชาชนเข้าท่องเที่ยว​ในสถานที่ต่างๆ​ ในส่วนของ​ ทส.​ และการเบิกจ่ายงบประมาณ​รายจ่ายประจําปี​งบประมาณ​ พ.ศ.2563 และ พ.ศ.​2564 เป็นต้น​ โดยโอกาสนี้​ รมว.ทส. กล่าวขอบคุณผู้บริหาร​ ข้าราชการ​ และเจ้าหน้าที่ในสังกัดกระทรวงฯ​ ทุกท่าน​ ที่ร่วมกันขับเคลื่อนให้การทํางานของกระทรวงฯ​ เกิดความก้าวหน้าและเป็นประโยชน์แก่ประชาชนและประเทศชาติ
ทั้งนี้ การประชุมในครั้ง​มีนายนพดล พลเสน ผู้ช่วยรัฐมนตรีประจํากระทรวงทรัพยากรธรรมชาติและสิ่งแวดล้อม พร้อมด้วยนายยุทธพล อังกินันทน์ ที่ปรึกษารัฐมนตรีว่าการกระทรวงทรัพยากรธรรมชาติและสิ่งแวดล้อม นายธเนศพล ธนบุณยวัฒน์ เลขานุการรัฐมนตรีว่าการกระทรวงทรัพยากรธรรมชาติและสิ่งแวดล้อม นายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม​ ตลอดจนรองปลัดกระทรวงฯ ผู้ตรวจราชการกระทรวงฯ หัวหน้าหน่วยงานและรองหัวหน้า​ในสังกัดกระทรวงฯ​ ร่วมประชุม​ ณ​ ห้องอารีย์สัมพันธ์​ กรมส่งเสริมคุณภาพสิ่งแวดล้อม
รัฐบาลไทย-ข่าวทำเนียบรัฐบาล-ธ.ก.ส.นำนวัตกรรมเข้าร่วมงาน Thailand Smart Money สัญจรขอนแก่น
วันศุกร์ที่ 23 มิถุนายน 2560
ธ.ก.ส.นํานวัตกรรมเข้าร่วมงาน Thailand Smart Money สัญจรขอนแก่น
ธ.ก.ส.ออกบูทในงาน Thailand Smart Money สัญจรขอนแก่น ครั้งที่ 5 ซึ่งจัดขึ้นระหว่างวันที่ 23-25 มิถุนายน 2560 ณ ศูนย์การค้าเซ็นทรัล พลาซา จั
ธ.ก.ส.นํานวัตกรรมรูปแบบสาขาในอนาคต เชื่อมโยงการตลาด สนับสนุนสินเชื่อเสริมสภาพคล่องให้กับธุรกิจภาคการเกษตร พบกันที่บูธ ธ.ก.ส.ในงาน Thailand Smart Money สัญจรขอนแก่น ครั้งที่ 5 ซึ่งจัดขึ้นระหว่างวันที่ 23-25 มิถุนายน 2560 ณ ศูนย์การค้าเซ็นทรัล พลาซา จังหวัดขอนแก่น โดยได้รับเกียรติจากคุณปิยิน นาคตลับ ปลัดจังหวัดขอนแก่น เป็นประธานในพิธีเปิด
นายกิตติ กระภูชัย ผู้ช่วยผู้อํานวยการฝ่ายกิจการสาขาภาคตะวันออกเฉียงเหนือตอนบน ธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่า ธ.ก.ส.นํานวัตกรรม โดยจําลองรูปแบบสาขาในอนาคต “Smart Office and Branch Outlet” เชื่อมโยงพัฒนาขีดความสามารถของเกษตรกร ตลอดจนสนับสนุนสินเชื่อเพื่อเสริมสภาพคล่องและเพิ่มประสิทธิภาพทางการตลาดให้กับธุรกิจภาคการเกษตร ที่บูธ ธ.ก.ส.ในงาน Thailand Smart Money สัญจรขอนแก่น ครั้งที่ 5 ซึ่งจัดขึ้นระหว่างวันที่ 23-25 มิถุนายน 2560 ณ ลานโปรโมชั่น ชั้น 1 ศูนย์การค้าเซ็นทรัล พลาซา จังหวัดขอนแก่น
โดยในงานจะมีการแนะนําให้เกษตรกรลูกค้าของ ธ.ก.ส.ต่อยอดธุรกิจด้วย การสอนสร้าง Facebook Fan Page เพื่อใช้เป็นเครื่องมือการตลาด กับกิจกรรม “SMAEs ขายดี บนวิถีออนไลน์” นอกจากนั้นยังให้บริการปรึกษาด้านสินเชื่อ โดยเฉพาะ สินเชื่อ 1 ตําบล 1 SME เกษตร เพื่อยกระดับคุณภาพชีวิตและสร้างความยั่งยืนให้กับภาคเกษตรไทย ตั้งแต่ปีที่ 1-7 คิดอัตราดอกเบี้ยร้อยละ 4 ต่อปี และตั้งแต่ปีที่ 8 เป็นต้นไป คิดอัตราดอกเบี้ยปกติของธนาคาร พบผลิตภัณฑ์เงินฝาก อาทิ เงินฝากออมทรัพย์ทวีโชค “ยิ่งออม ยิ่งดี ทวีโชค ลุ้นรถ ลุ้นทอง ลุ้นของรางวัล” ลุ้นโชคระดับจังหวัดปีละ 2 ครั้ง เดือนกรกฎาคมและเดือนมกราคมของทุกปี ลุ้นโชคระดับประเทศอีกปีละ 1 ครั้ง ในเดือนกุมภาพันธ์ของทุกปี เงินฝากออมทรัพย์พิเศษเปิดบัญชีขั้นต่ํา 10,000 บาท ฝากครั้งต่อไปขั้นต่ํา 1,000 บาท อัตราดอกเบี้ยร้อยละ 1.10 ต่อปี ไม่เสียภาษี เงินฝาก ธ.ก.ส.เพิ่มรัก 2 ส่งฝาก 10 ปี คุ้มครองนานถึง 12 ปี สามารถใช้ลดหย่อนภาษีได้
เงินฝากประจําปลอดภาษี 24 เดือน อัตราดอกเบี้ยร้อยละ 2.50 ต่อปี ฝากขั้นต่ําเดือนละ 1,000 บาท เป็นเวลาฝาก 24 เดือน เงินออมธนาคารต้นไม้ กองทุนการออมแห่งชาติ (กอช.) บริการรับลงทะเบียนพร้อมเพย์ บริการรับชําระค่าบริการต่างๆ บริการทําบัตร ATM นอกจากนี้ยังมีแคมเปญ “ออมดีทวีคูณ” ผู้ที่มียอดเงินฝากทุก 2,000 บาทในงานกับเงินฝากออมทรัพย์ทวีโชค มีสิทธิ์ลุ้น สร้อยคอทองคําหนัก 1 สลึง จํานวน 10 รางวัล โดยจะจับรางวัลในวันที่ 25 มิถุนายน 2560 เวลา 18.00 น. ส่วนแคมเปญสินเชื่อพบกับสินเชื่อระยะสั้นประเภทตั๋วสัญญาใช้เงินหรือ P/N เพื่อ SMEs ธุรกิจเกษตร เขตเมืองเศรษฐกิจ รับข้อเสนอพิเศษ วงเงินกู้ขั้นต่ํา 200,000 บาทสูงสุด ไม่เกิน 500,000 บาทต่อราย สามารถเบิกเงินสูงสุด 100% ของเอกสารทางการค้า ยกเว้นค่าตรวจสอบและบริหารจัดการระบบหลักประกัน ปรึกษาสินเชื่อในงานพร้อมเปิดบัญชีเงินฝากรับของที่ระลึกทันที.
รัฐบาลไทย-ข่าวทำเนียบรัฐบาล-ปลัดกระทรวงมหาดไทย ติวเข้มสิงห์มหาดไทยรุ่นใหม่  เป็นข้าราชการที่ดี มีหน้าที่ต่อแผ่นดิน มีจิตสำนึกที่ดี มีใจสาธารณะ
วันพุธที่ 7 ธันวาคม 2559
ปลัดกระทรวงมหาดไทย ติวเข้มสิงห์มหาดไทยรุ่นใหม่  เป็นข้าราชการที่ดี มีหน้าที่ต่อแผ่นดิน มีจิตสํานึกที่ดี มีใจสาธารณะ
ปลัดกระทรวงมหาดไทย ติวเข้มสิงห์มหาดไทยรุ่นใหม่
เป็นข้าราชการที่ดี มีหน้าที่ต่อแผ่นดิน มีจิตสํานึกที่ดี มีใจสาธารณะ
วันนี้ (7 ธ.ค. 59) เวลา 10.00 น. ณ ห้องประชุม 3 ชั้น 5 อาคารสถาบันดํารงราชานุภาพ กระทรวงมหาดไทย นายกฤษฎา บุญราช ปลัดกระทรวงมหาดไทย เป็นประธานพิธีเปิดการศึกษาอบรมหลักสูตร“การเป็นข้าราชการที่ดี”รุ่นที่ 33 จัดขึ้นโดยสถาบันดํารงราชานุภาพ กระทรวงมหาดไทย เพื่อฝึกอบรมและพัฒนาข้าราชการของกระทรวงมหาดไทยและข้าราชการที่อยู่ระหว่างทดลองปฏิบัติหน้าที่ราชการ เพื่อให้ทราบถึงระเบียบแบบแผนของทางราชการและการเป็นข้าราชการที่ดี โดยมีผู้เข้ารับการอบรม จํานวน 188 คน ประกอบด้วย ข้าราชการในสังกัดสํานักงานปลัดกระทรวงมหาดไทย กรมการปกครอง กรมโยธาธิการและผังเมือง กรมที่ดิน และกรมส่งเสริมการปกครองท้องถิ่น ใช้ระยะเวลาการอบรม จํานวน 10 วัน ในระหว่างวันที่ 7 – 16 ธันวาคม 2559 ณ วิทยาลัยมหาดไทย อําเภอบางละมุง จังหวัดชลบุรี
โอกาสนี้นายกฤษฎา บุญราช ปลัดกระทรวงมหาดไทยได้กล่าวแสดงความยินดีกับข้าราชการที่ได้รับการบรรจุใหม่ พร้อมมอบโอวาทแก่ผู้เข้ารับการอบรม โดยกล่าวว่า การบรรจุแต่งตั้งเข้ารับราชการในกระทรวงมหาดไทย ย่อมได้ชื่อว่า“เป็นคนมหาดไทย”ซึ่งกระทรวงมหาดไทยมีบทบาทหน้าที่สําคัญในการ“บําบัดทุกข์ บํารุงสุข”ดูแลประชาชนให้มีความเป็นอยู่ที่ดี อะไรที่ทําแล้วบําบัดทุกข์และบํารุงสุขให้กับพี่น้องประชาชน ข้าราชการมหาดไทยทุกคนต้องตระหนักและให้ความสําคัญ เนื่องจากงานของมหาดไทยมีความหลากหลายไม่เหมือนงานของกระทรวงอื่นๆ มีภารกิจที่เกี่ยวข้องมาก จึงจําเป็นต้องมีความรู้ความเข้าใจในงานต่างๆ ทั้งในส่วนของหน้าที่ตนเองและหน่วยงาน พร้อมทั้งเน้นย้ําการเป็นข้าราชการที่ดีต้องมีการเตรียมความพร้อม มีความรู้ความเข้าใจในบทบาทหน้าที่และความสําคัญของการเป็น “ข้าราชการ” ที่มีหน้าที่ต่อแผ่นดิน มีจิตสํานึกที่ดี มีใจสาธารณะ และอุดมการณ์ในการทํางาน มีความซื่อสัตย์สุจริต และปฏิบัติงานโดยยึดหลักกฎหมาย กฎ ระเบียบ และต้องยึดถือประโยชน์ของส่วนรวมเป็นสิ่งสําคัญ รวมทั้งมีการพัฒนาตนเองอย่างต่อเนื่อง ต้องรู้จักแลกเปลี่ยนเรียนรู้ประสบการณ์จากรุ่นพี่ๆ แล้วนําไปประยุกต์ใช้ในการปฏิบัติงาน พร้อมเป็นแบบอย่างที่ดีเพื่อประโยชน์ต่อประเทศชาติ และประโยชน์สุขของประชาชน
ครั้งที่ 232/2559
รัฐบาลไทย-ข่าวทำเนียบรัฐบาล-รัฐมนตรีเกษตรฯ เฝ้าติดตามและวิเคราะห์แนวโน้มสถานการณ์น้ำ พร้อมแจ้งเตือน และเตรียมการเข้าช่วยเหลืออย่างรวดเร็ว
วันจันทร์ที่ 25 กันยายน 2560
รัฐมนตรีเกษตรฯ เฝ้าติดตามและวิเคราะห์แนวโน้มสถานการณ์น้ํา พร้อมแจ้งเตือน และเตรียมการเข้าช่วยเหลืออย่างรวดเร็ว
รัฐมนตรีเกษตรฯ ห่วงใยพี่น้องประชาชน เฝ้าติดตามและวิเคราะห์แนวโน้มสถานการณ์น้ํา เพื่อสร้างความเข้าใจ พร้อมแจ้งเตือน และเตรียมการเข้าช่วยเหลืออย่างรวดเร็ว
พลเอก ฉัตรชัย สาริกัลยะ รัฐมนตรีว่าการกระทรวงเกษตรและสหกรณ์ เปิดเผยภายหลังการประชุมคณะอนุกรรมการติดตามและวิเคราะห์แนวโน้มสถานการณ์น้ํา ณ กรมชลประทาน สามเสน ว่า ได้ประชุมติดตามสถานการณ์น้ําร่วมกับผู้แทนจากกรมอุตุนิยมวิทยา สถาบันสารสนเทศทรัพยากรน้ําและการเกษตร (องค์การมหาชน) การไฟฟ้าฝ่ายผลิตแห่งประเทศไทย (กฟผ.) สํานักระบายน้ํา กรุงเทพมหานคร กรมอุทกศาสตร์ กองทัพเรือ กรมทรัพยากรน้ํา กรมป้องกันและบรรเทาสาธารณภัย การประปานครหลวง การประปาส่วนภูมิภาค และกรมฝนหลวงและการบินเกษตร พร้อม VDO Conference ไปยังสํานักงานชลประทานทั้ง 17 แห่ง เนื่องจากยังมีปริมาณฝนในภาคกลาง ภาคอีสานตอนบน และภาคใต้ จึงมีความห่วงใยถึงผลกระทบต่อการบริหารจัดการน้ํา โดยเฉพาะภาคเกษตร และน้ําที่เอ่อล้นจากอ่างเก็บน้ําที่มีปริมาณน้ําอยู่เป็นจํานวนมาก
พลเอก ฉัตรชัย กล่าวต่อไปว่า จากการรับฟังข้อมูลในเบื้องต้น ทําให้มีความสบายใจขึ้นมาก เนื่องจากมีการเตรียมการบริหารจัดการเชื่อมโยงการดําเนินงาน อาทิ การพยากรณ์จากกรมอุตุนิยมวิทยา และสถาบันสารสนเทศทรัพยากรน้ําและการเกษตร (องค์การมหาชน) มีความใกล้เคียงกันมาก พบว่าในช่วงสัปดาห์หน้ายังมีปริมาณฝน แต่จะเริ่มกระจายตัว ซึ่งอาจจะมีปริมาณฝนมากทางภาคใต้ โดยอ่างเก็บน้ําส่วนใหญ่ยังมีศักยภาพในการกักเก็บน้ํา มีเพียงแค่ 3 เขื่อนที่ค่อนข้างมีปริมาณน้ําสูง ได้แก่ เขื่อนน้ําพุง เขื่อนน้ําอูน และเขื่อนจุฬาภรณ์ แต่ไม่มีผลกระทบจากการระบายทั้ง 3 เขื่อน เนื่องจากมีการบริหารจัดการร่วมกันเป็นอย่างดี
สําหรับพื้นที่กรุงเทพมหานคร ขณะนี้มีปัญหาเพียงแค่การระบายน้ําฝนเท่านั้น ซึ่ง 2 – 3 วันที่ผ่านมามีปริมาณฝนมาก ทําให้มีน้ําขังที่กําลังรอการระบาย แต่ไม่มีผลกระทบจากน้ําทางตอนเหนือ โดยปัจจุบันได้มีการปล่อยน้ําที่เขื่อนเจ้าพระยาอยู่ที่ประมาณ 1,200 – 1,300 ล้านลูกบาศก์มาตร/วินาที แต่ถ้ามีผลกระทบต่อกรุงเทพมหานคร เขื่อนเจ้าพระยาสามารถระบายน้ําได้ถึง 3,000 ล้านลูกบาศก์มาตร/วินาที จึงทําให้สบายใจได้ว่าน้ําจากตอนเหนือที่มีปริมาณมากจะยังอยู่ในอ่างเก็บน้ําที่สามารถเก็บน้ําเอาไว้ได้
ทั้งนี้ การบริหารจัดการน้ําจากตอนบนถึงตอนกลางมีการบริหารจัดการอย่างเชื่อมโยงต่อเนื่อง สามารถเก็บน้ําเข้าไว้ในพื้นที่ที่เป็นแก้มลิงได้ส่วนหนึ่ง ถ้าฝนไม่มากเกินไปกว่าที่พยากรณ์ ก็จะไม่เกิดผลกระทบต่อกรุงเทพมหานครแต่อย่างใด อย่างไรก็ตาม พื้นที่ที่จะได้รับผลกระทบยังคงเป็นพื้นที่เดิม อาทิ ใต้เขื่อนเจ้าพระยา นอกเขตคันกั้นน้ําลงมาถึงจังหวัดอยุธยา ซึ่งยังคงมีผลกระทบอยู่จากการระบายน้ําที่ค้างอยู่ แต่อย่างไรก็ตาม กระทรวงเกษตรและสหกรณ์ จะบริหารจัดการน้ําในภาพรวมอย่างเป็นระบบ เพื่อลดผลกระทบต่อพี่น้องประชาชน พร้อมจะเร่งสร้างความเข้าใจและเข้าช่วยเหลืออย่างรวดเร็ว
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-“พุทธิพงษ์”พร้อมคณะฯ ลงพื้นที่ตรวจค้นผู้ต้องหาปล่อยข่าวปลอมโรค COVID-19
วันพุธที่ 4 มีนาคม 2563
“พุทธิพงษ์”พร้อมคณะฯ ลงพื้นที่ตรวจค้นผู้ต้องหาปล่อยข่าวปลอมโรค COVID-19
“พุทธิพงษ์”พร้อมคณะฯ ลงพื้นที่ตรวจค้นผู้ต้องหาปล่อยข่าวปลอมโรค COVID-19
นายพุทธิพงษ์ ปุณณกันต์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอีเอส) พร้อมกําลังเจ้าหน้าที่ตํารวจ ลงพื้นที่รัชดาซอย 10 หลังขออนุมัติหมายศาล เข้าตรวจค้นผู้ต้องหาปล่อยข่าวปลอมโรค COVID-19 ผ่านทวิตเตอร์ว่า “ห้างสรรพสินค้าแห่งหนึ่งในกรุงเทพมหานคร พบพนักงานเซ็นทรัลแห่งหนึ่งติดเชื้อโคโรน่า และได้กักตัวไว้ 40 คน“ ทําให้พี่น้องประชาชนตื่นตระหนก และแชร์ต่อจํานวนมาก ผู้ต้องหาปล่อยข่าวปลอมนี้สารภาพว่าเพราะตกใจ หลังอ่านข่าวในสื่อออนไลน์ และโพสต์ด้วยความไม่รู้ หรืออาจอยากได้ผู้ติดตามเพิ่มขึ้น ผมได้อธิบายให้ทราบว่ามันเป็นการกระทําที่ไม่เหมาะสม ยิ่งในสถานการณ์แบบนี้ และคงต้องขอความร่วมมือจากพี่น้องประชาชน ว่าควรเช็คข้อมูลให้ดีก่อนแชร์ข่าวออกไป หลังจากนี้ต้องมีการบังคับใช้กฎหมายอย่างจริงจังเด็ดขาด
ช่วง 7-8 วันที่ผ่านมา มีข่าวปลอมโรคโควิด-19 เพิ่มขึ้น แต่หลังจากที่เจ้าหน้าที่เข้าจับกุมผู้ต้องหา ข่าวปลอมก็ลดลงอย่างต่อเนื่อง ซึ่งศูนย์ต่อต้านข่าวปลอมได้รวบรวมข้อมูลที่ประชาชนส่งให้ตรวจสอบและจากโซเชียลมีเดีย หาแหล่งที่มาของข่าวปลอม ส่วนใหญ่จะสร้างความตื่นตระหนกกับประชาชน คงต้องยอมรับว่าการจับกุมผู้ปล่อยข่าวปลอมในทวิตเตอร์เป็นเรื่องค่อนข้างยาก เพราะผู้ใช้ไม่ได้ใช้ชื่อโปรไฟล์เป็นชื่อจริง และมักมีการปกปิดข้อมูลส่วนตัว แต่ก็ต้องพยายามและดําเนินการอย่างเต็มที่ครับ เพื่อปราบข่าวปลอม
****************
รัฐบาลไทย-ข่าวทำเนียบรัฐบาล-หารือร่วมกับคณะผู้แทนสมาพันธ์ครูภาษาไทยและวัฒนธรรมไทยในยุโรป
วันอังคารที่ 25 กรกฎาคม 2560
หารือร่วมกับคณะผู้แทนสมาพันธ์ครูภาษาไทยและวัฒนธรรมไทยในยุโรป
ดร.ชัยพฤกษ์ เสรีรักษ์ ปลัดกระทรวงศึกษาธิการ หารือร่วมกับคณะผู้แทนสมาพันธ์ครูภาษาไทยและวัฒนธรรมไทยในยุโรป (Federation of Thai Language and Culture Teachers in Europe : FTTE)
ซึ่งเป็นการรวมตัวของครูอาสาและครูแม่ชาวไทยในยุโรป ที่ต้องการจะสร้างหลักสูตรกลางเพื่อสอนภาษาไทยและวัฒนธรรมไทยให้แก่เยาวชนไทยที่อยู่ในต่างประเทศ รวมถึงชาวต่างชาติที่ต้องการเรียนภาษาไทยวันที่ 24 กรกฎาคม 2560 ณ ห้องประชุมสํานักความสัมพันธ์ต่างประเทศ กระทรวงศึกษาธิการ ครูอาสาสมัครทุกคนทํางานด้วยความเสียสละและไม่มีค่าตอบแทน เพื่อสอนเยาวชนไทยที่เกิดในต่างประเทศ และชาวต่างชาติที่สนใจเรียนภาษาและวัฒนธรรมไทย อย่างไรก็ตามเพื่อให้การสอนได้มาตรฐานและได้รับการยอมรับจึงขอให้กระทรวงศึกษาธิการ ดูแลหลักสูตรภาษาไทยสําหรับชาวต่างชาติ สนับสนุนค่าใช้จ่ายสําหรับการจัดการเรียนการสอนในต่างประเทศ การจัดทําบัตรประจําตัวของครูอาสา และขอลดเอกสารประกอบลง เพื่อลดภาระของครู พร้อมทั้งให้กระทรวงศึกษาธิการจัดวิทยากรให้ความรู้ด้านวิชาการกับครูอาสา ซึ่งจะมีการจัดประชุมเป็นประจําทุกปี
อิชยา/สรุป, กิตติกร/ภาพ
กลุ่มสารนิเทศ สอ.สป.
รัฐบาลไทย-ข่าวทำเนียบรัฐบาล-สำนักงานหนังสือเดินทางฯ ภูเก็ต ปฏิบัติหน้าที่ประสานงานให้นักท่องเที่ยวต่างชาติที่ตกค้างอยู่ใน จ. ภูเก็ต กลับประเทศ [กระทรวงการต่างประเทศ]
วันอาทิตย์ที่ 26 เมษายน 2563
สํานักงานหนังสือเดินทางฯ ภูเก็ต ปฏิบัติหน้าที่ประสานงานให้นักท่องเที่ยวต่างชาติที่ตกค้างอยู่ใน จ. ภูเก็ต กลับประเทศ [กระทรวงการต่างประเทศ]
สํานักงานหนังสือเดินทางฯ ภูเก็ต ปฏิบัติหน้าที่ประสานงานให้นักท่องเที่ยวต่างชาติที่ตกค้างอยู่ใน จ. ภูเก็ต กลับประเทศ
สํานักงานหนังสือเดินทางฯ ภูเก็ต ปฏิบัติหน้าที่ประสานงานให้นักท่องเที่ยวต่างชาติที่ตกค้างอยู่ใน จ. ภูเก็ต กลับประเทศ
นายโกสินทร์ ผลมั่ง หัวหน้าสํานักงานหนังสือเดินทางฯ ภูเก็ต ได้รับการแต่งตั้งให้เป็นคณะทํางานและเลขานุการ ในคณะทํางานมาตรการเดินทางเข้าออกระหว่างประเทศและการดูแลคนไทยในต่างประเทศของ จ. ภูเก็ต โดยประสานงานร่วมกับกระทรวงการต่างประเทศ สถานเอกอัครราชทูตต่างประเทศประจําประเทศไทยในการให้ความช่วยเหลือนักท่องเที่ยวต่างชาติที่ตกค้างอยู่ใน จ. ภูเก็ต ได้กลับภูมิลําเนาได้อย่างปลอดภัย
รัฐบาลไทย-ข่าวทำเนียบรัฐบาล-“ยุติธรรม” ประชุมเตรียมความพร้อม รองรับการจัดตั้งศาลชั้นต้น และแผนกคดีในศาลยุติธรรม
วันพฤหัสบดีที่ 29 ธันวาคม 2559
“ยุติธรรม” ประชุมเตรียมความพร้อม รองรับการจัดตั้งศาลชั้นต้น และแผนกคดีในศาลยุติธรรม
นายธวัชชัย ไทยเขียว รองปลัดกระทรวงยุติธรรม เป็นประธานการประชุมคณะอนุกรรมการกําหนดยุทธศาสตร์และแผนงานในการเตรียมความพร้อมและรองรับการจัดตั้งศาลชั้นต้นและแผนกคดีในศาลยุติธรรม ครั้งที่ ๓/๒๕๕๙
เมื่อวันพฤหัสบดีที่ ๒๙ ธันวาคม ๒๕๕๙ เวลา ๑๓.๓๐ น.
นายธวัชชัย ไทยเขียว รองปลัดกระทรวงยุติธรรม
เป็นประธานการประชุมคณะอนุกรรมการกําหนดยุทธศาสตร์และแผนงานในการเตรียมความพร้อม
และรองรับการจัดตั้งศาลชั้นต้นและแผนกคดีในศาลยุติธรรม ครั้งที่ ๓/๒๕๕๙
เพื่อพิจารณาแผนระดมเงินทุนและแผนการก่อสร้างปรับปรุงอาคารบูรณาการกระทรวงยุติธรรม
รวมทั้งหลักเกณฑ์ในการจัดตั้งหน่วยงานในกระบวนการยุติธรรมตามแผนการจัดตั้งศาลชั้นต้น
และแผนกคดีในศาลยุติธรรม
ซึ่งจะทําให้ประชาชนสามารถเข้าถึงบริการของหน่วยงานในกระบวนการยุติธรรมได้อย่างทั่วถึงและเท่าเทียม
โดยมีคณะกรรมการผู้ทรงคุณวุฒิ และผู้แทนจากหน่วยงานที่เกี่ยวข้อง เข้าร่วมประชุมฯ
ณ ห้องประชุมกระทรวงยุติธรรม ๒ ชั้น ๘ อาคารราชบุรีดิเรกฤทธิ์
ศูนย์ราชการเฉลิมพระเกียรติฯ ถนนแจ้งวัฒนะ กรุงเทพมหานคร
รัฐบาลไทย-ข่าวทำเนียบรัฐบาล-กระทรวงดิจิทัลฯ ร่วมถก กระทรวงการท่องเที่ยวฯ ส่งเสริมท่องเที่ยวไทยด้วยเทคโนโลยีดิจิทัล
วันพุธที่ 14 มิถุนายน 2560
กระทรวงดิจิทัลฯ ร่วมถก กระทรวงการท่องเที่ยวฯ ส่งเสริมท่องเที่ยวไทยด้วยเทคโนโลยีดิจิทัล
กระทรวงดิจิทัลฯ
ดร.พิเชฐ ดุรงคเวโรจน์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอี) พร้อมด้วย นางกอบกาญจน์ วัฒนวรางกูร รัฐมนตรีว่าการกระทรวงการท่องเที่ยวและกีฬา ร่วมเป็นประธานการประชุมหารือเกี่ยวกับความคืบหน้าการดําเนินงานโครงการ “ด้านการท่องเที่ยวด้วยเทคโนโลยีดิจิทัล” เพื่อพิจารณาแนวทางการดําเนินงานโครงการดังกล่าว รวมถึงแนวทางการประสานงานและบูรณาการการดําเนินงานด้าน Digital Tourism ระหว่างสองกระทรวง สําหรับกระทรวงดิจิทัลฯ ได้มอบหมายให้สํานักงานส่งเสริมเศรษฐกิจดิจิทัล (ดีป้า) ดําเนินการเกี่ยวกับเรื่องนี้แล้ว 5 โครงการ คือ 1) โครงการส่งเสริมประเทศไทยให้เป็นศูนย์กลางการท่องเที่ยวในระดับสากล 2) โครงการพัฒนาสื่อดิจิทัลมัลติมีเดียสําหรับการท่องเที่ยว โดยพัฒนาแอปพลิเคชั่น “SEE THRU THAILAND” 3) โครงการส่งเสริมพื้นที่พิเศษสําหรับเศรษฐกิจดิจิทัล 4) โครงการพัฒนาศักยภาพผู้ประกอบการการใช้เทคโนโลยีและนวัตกรรมดิจิทัล และ 5) โครงการขับเคลื่อนเศรษฐกิจและการท่องเที่ยวเพชรสมุทรคีรี ซึ่งอยู่ระหว่างการดําเนินการ นอกจากนี้ สํานักงานสถิติแห่งชาติ (สสช.) ยังได้ดําเนินการสํารวจการประกอบกิจการโรงแรมและเกสต์เฮาส์ ในทุก 2 ปี และสํารวจพฤติกรรมการเดินทางท่องเที่ยวของชาวไทย พ.ศ. 2559 รวมทั้งการบูรณาการสารสนเทศเพื่อการบริหาร ของข้อมูลสถิติรายสาขาด้านการท่องเที่ยวและกีฬาอีกด้วย เมื่อวันที่ 12 มิถุนายน 2560 ณ ห้องประชุมกระทรวงการท่องเที่ยวและกีฬา ถ.ราชดําเนินนอก กรุงเทพฯ
**************************
รัฐบาลไทย-ข่าวทำเนียบรัฐบาล-มท.สั่งการ ผวจ.ทุกจังหวัดคุมเข้มรักษาความปลอดภัยในช่วงวันหยุดยาว โดยเฉพาะช่วงสงกรานต์ กำชับให้ความสำคัญการดูแลสถานที่ราชการ พื้นที่ชุมชน แหล่งท่องเที่ยวที่มีประชาชนจำนวนมาก
วันศุกร์ที่ 7 เมษายน 2560
มท.สั่งการ ผวจ.ทุกจังหวัดคุมเข้มรักษาความปลอดภัยในช่วงวันหยุดยาว โดยเฉพาะช่วงสงกรานต์ กําชับให้ความสําคัญการดูแลสถานที่ราชการ พื้นที่ชุมชน แหล่งท่องเที่ยวที่มีประชาชนจํานวนมาก
กระทรวงมหาดไทย สั่งการผู้ว่าฯทุกจังหวัดคุมเข้มรักษาความปลอดภัยในช่วงวันหยุดยาว โดยเฉพาะช่วงสงกรานต์ กําชับให้ความสําคัญการดูแลสถานที่ราชการ พื้นที่ชุมชน แหล่งท่องเที่ยวที่มีประชาชนจํานวนมาก
วันนี้ (6 เม.ย.60) นายกฤษฎา บุญราช ปลัดกระทรวงมหาดไทย ได้มีข้อสั่งการด่วนที่สุดถึงผู้ว่าราชการจังหวัดทุกจังหวัด เรื่องการรักษาความปลอดภัยช่วงวันหยุดราชการในห้วงเดือนเมษายน- พฤษภาคม 2560 เพื่อกําชับให้ทุกจังหวัดเพิ่มมาตรการในการดูแลความปลอดภัยให้กับประชาชน และรักษาความสงบเรียบร้อยในพื้นที่ โดยเฉพาะในช่วงเทศกาลสงกรานต์ที่มีวันหยุดต่อเนื่องกันหลายวัน และมีประชาชนจํานวนมากเดินทางกลับภูมิลําเนาหรือเดินทางไปท่องเที่ยว ณ สถานที่หรือแหล่งท่องเที่ยวต่างๆ โดยให้ทุกจังหวัดดําเนินการ ดังนี้
1. ปรับเพิ่มมาตรการรักษาความปลอดภัยและระมัดระวังอัคคีภัย จัดเวรยามสถานที่ต่างๆให้รัดกุม เช่น สถานที่ราชการ แหล่งท่องเที่ยว ศูนย์การค้า ท่าอากาศยาน สถานีขนส่ง จุดที่มีประชาชนรวมตัวกันเป็นจํานวนมาก โดยพิจารณาหารูปแบบหรือแนวทางที่ไม่กระทบกับแหล่งท่องเที่ยว
2. จัดเตรียมแผนหรือมาตรการรองรับเมื่อปรากฏสถานการณ์ฉุกเฉิน หรือพิจารณาแผนอํานวยการรองรับสถานการณ์ มาปรับใช้ให้สอดคล้องกับพื้นที่ โดยเฉพาะการให้ความสําคัญเป็นกรณีพิเศษกับแหล่งท่องเที่ยว รวมถึงพื้นที่เสี่ยงต่อการเกิดเหตุ ที่จะส่งผลกระทบต่อความสงบเรียบร้อยในจังหวัด
3.ติดตามสถานการณ์ ความเคลื่อนไหวของบุคคลหรือกลุ่มบุคคล ที่อาจก่อเหตุเพื่อสร้างสถานการณ์ซึ่งมีผลกระทบต่อความสงบเรียบร้อยของบ้านเมือง
4.ขอความร่วมมือกับภาคส่วนต่างๆเช่น ข้าราชการ อาสาสมัคร นักเรียน นักศึกษา ผู้ประกอบการธุรกิจให้เช่าที่พัก หรือร้านอาหาร ประชาชนทั่วไป รวมถึงเครือข่ายประชาชนด้านการข่าว ร่วมสอดส่องดูแล และเฝ้าระวังสิ่งผิดปกติ พร้อมแจ้งรายงานกับเจ้าหน้าที่ เพื่อตรวจสอบและระงับยับยั้งไม่ให้มีเหตุร้ายเกิดขึ้นได้
5. กรณีปรากฏความเดือร้อนของประชาชน ให้พิจารณาใช้กลไกศูนย์ดํารงธรรมจังหวัด และศูนย์ดํารงธรรมอําเภอ รวมถึงหน่วยงานที่เกี่ยวข้องร่วมแก้ปัญหาให้เสร็จสิ้นในระดับพื้นที่โดยเร็ว
อย่างไรก็ดีที่ผ่านมากระทรวงมหาดไทยได้สั่งการให้ทุกจังหวัด บูรณาการร่วมกับทุกหน่วยงานเพื่อดูแลความปลอดภัยในชีวิตและทรัพย์สินให้กับพี่น้องประชาชนอย่างเต็มที่ในทุกมิติ ทั้งในเรื่องของการดูแลความปลอดภัยในการเดินทาง การป้องกันปัญหาทางสังคม รวมถึงมาตรการอื่นๆที่เกี่ยวข้อง.
ครั้งที่ 51 /2560
รัฐบาลไทย-ข่าวทำเนียบรัฐบาล-สงกรานต์แบบไทยห่างไกลโควิด-19
วันอังคารที่ 14 เมษายน 2563
สงกรานต์แบบไทยห่างไกลโควิด-19
สงกรานต์ที่บ้าน...สืบสานสงกรานต์ในครอบครัว
สงกรานต์ที่บ้าน...สืบสานสงกรานต์ในครอบครัว เน้นคุณค่าสาระตามประเพณี
-สรงน้ําพระพุทธรูป
-รดน้ําขอพรผู้ใหญ่
-แต่งกายมิดชิด ใส่หน้ากากอนามัย
-ล้างมือให้สะอาดด้วยแอลกอฮอล์เจลหรือสบู่เหลว
-ทําความสะอาดโทรศัพท์มือถือ
ทํางานต่างถิ่น งดกลับภูมิลําเนา ขอพรสงกรานต์ผ่านสื่อออนไลน์
ลดโอกาสเสี่ยงติดเชื้อไวรัสโคโรนา 2019 (COVID-19)
รัฐบาลไทย-ข่าวทำเนียบรัฐบาล-วราวุธ ตรวจติดตามสถานการณ์ทรัพยากรธรรมชาติและสิ่งแวดล้อมบริเวณอุทยานแห่งชาติภูหินร่องกล้า
วันจันทร์ที่ 1 มิถุนายน 2563
วราวุธ ตรวจติดตามสถานการณ์ทรัพยากรธรรมชาติและสิ่งแวดล้อมบริเวณอุทยานแห่งชาติภูหินร่องกล้า
นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม พร้อมด้วย นายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม และคณะผู้บริหาร ทส. ลงพื้นที่ตรวจติดตามสถานการณ์ทรัพยากรธรรมชาติและสิ่งแวดล้อม รับฟังรายงานผลการปฏิบัติงาน
วราวุธ ตรวจติดตามสถานการณ์ทรัพยากรธรรมชาติและสิ่งแวดล้อมบริเวณอุทยานแห่งชาติภูหินร่องกล้า
วันนี้ (29 พ.ค. 63) เวลา 16.30 น. นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม พร้อมด้วย นายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม และคณะผู้บริหาร ทส. ลงพื้นที่ตรวจติดตามสถานการณ์ทรัพยากรธรรมชาติและสิ่งแวดล้อม รับฟังรายงานผลการปฏิบัติงาน มอบเสบียงอาหาร และให้ขวัญกําลังใจแก่เจ้าหน้าที่ รวมถึงตรวจเยี่ยมศูนย์ปฏิบัติการและช่วยเหลือนักท่องเที่ยว ณ อุทยานแห่งชาติภูหินร่องกล้า จังหวัดพิษณุโลก
นายวราวุธ ศิลปอาชา กล่าวว่า หัวใจสําคัญของอุทยานแห่งชาติ คือ การอนุรักษ์ทรัพยากรธรรมชาติและสิ่งแวดล้อม ควบคู่ไปกับการต้อนรับนักท่องเที่ยวด้วยมาตรฐานที่ดี ดังนั้น จึงควรรักษาสมดุลของสถานที่ท่องเที่ยวและนักท่องเที่ยวให้เป็นไปในทิศทางเดียวกัน ในช่วงสถานการณ์การแพร่ระบาดของโรค covid-19 ที่ทําให้ต้องปิดอุทยานแห่งชาติทั่วประเทศนั้น ถือเป็นช่วงเวลาที่ดีในการพัฒนาให้เกิดเป็นมาตรฐานใหม่ และจะเกิดขึ้นได้ต้องอาศัยความร่วมมือของเจ้าหน้าที่ทุกคนในการร่วมกันดูแล รักษาให้อุทยานแห่งชาติมีความสะอาด มีความเป็นระเบียบ และมีความคงอยู่ของทรัพยากรธรรมชาติและสิ่งแวดล้อม เพื่อต้อนรับนักท่องเที่ยวหลังเปิดอุทยานแห่งชาติต่อไป
รัฐบาลไทย-ข่าวทำเนียบรัฐบาล-ก.อุตสาหกรรม ลงพื้นที่ซ่อม สร้าง ฟื้นฟู ทำทันที ช่วยเหลือผู้ประสบอุทกภัยหลังน้ำลดในจังหวัดยโสธร
วันอาทิตย์ที่ 6 ตุลาคม 2562
ก.อุตสาหกรรม ลงพื้นที่ซ่อม สร้าง ฟื้นฟู ทําทันที ช่วยเหลือผู้ประสบอุทกภัยหลังน้ําลดในจังหวัดยโสธร
ก.อุตสาหกรรม ลงพื้นที่ซ่อม สร้าง ฟื้นฟู ทําทันที ช่วยเหลือผู้ประสบอุทกภัยหลังน้ําลดในจังหวัดยโสธร
จังหวัดยโสธร : วันนี้ (6 ตุลาคม 2562) นายเอกภัทร วังสุวรรณ ผู้ตรวจราชการกระทรวงอุตสาหกรรม พร้อมด้วยนางพงษ์ศิริ วรรณศรี ผู้อํานวยการกองตรวจราชการกระทรวงอุตสาหกรรม นายทาวัน ทวีถาวรสวัสดิ์ ผู้อํานวยการกองบริหารงานอนุญาตโรงงาน 2 คณะผู้บริหารและเจ้าหน้าที่กระทรวงอุตสาหกรรม และหน่วยงานพันธมิตร อาทิ ธนาคารพัฒนาวิสาหกิจขนาดกลางและขนาดย่อมแห่งประเทศไทย (ธพว.) หจก.คูโบต้ายโสธร บริษัทโตโยต้ายโสธร จํากัด บริษัทมิตซูยโสธร จํากัด บริษัท ปตท. จํากัด(มหาชน) บริษัท ฮอนด้าเลาเจริญยโสธร จํากัด หจก.ภาคอิสาณอุบล(ตังปัก) สาขายโสธร วิทยาลัยเทคนิคยโสธร อาชีวศึกษาจ.ยโสธร สถาบันการอาชีวภาคตะวันออกเฉียงเหนือ 4 สํานักงานพัฒนาฝีมือแรงงานยโสธร สถานีตํารวจภูธรจังหวัดยโสธร และหน่วยงานภาครัฐและภาคเอกชนในพื้นที่ เปิดคลินิกอุตสาหกรรมเคลื่อนที่ในพื้นที่ช่วยเหลือผู้ประสบอุทกภัยหลังน้ําลดในจังหวัดยโสธร โดยมีนายวันชัย เกาะสูงเนิน อุตสาหกรรมจังหวัดยโสธร ข้าราชการ และเจ้าหน้าที่สํานักงานให้การต้อนรับและร่วมกิจกรรม ณ องค์การบริหารส่วนตําบลเขื่องคํา อําเภอเมืองยโสธร จังหวัดยโสธร
โดยกิจกรรมในวันนี้ประกอบด้วย การเปิดคลินิกให้คําปรึกษาแนะนําด้านการเงินพักชําระหนี้ ลดอัตราดอกเบี้ยเงินกู้ ขยายระยะเวลาผ่อนชําระหนี้เพื่อบรรเทาผลกระทบให้กับผู้ประกอบการ บริการตรวจเช็คสภาพรถและเปลี่ยนถ่ายน้ํามันเครื่องรถยนต์ จํานวน 80 คัน รถจักรยานยนต์ จํานวน 300 คัน เครื่องจักรกลการเกษตร(รถไถนา) จํานวน 40 คัน บริการตรวจเช็คและซ่อมอุปกรณ์เครื่องใช้ไฟฟ้าฟรี จํานวน 31 ชิ้น และจัดครัวอุตสาหกรรมบริการอาหาร เครื่องดื่มตลอดการจัดงาน
นอกจากนี้ กรมส่งเสริมอุตสาหกรรม โดยศูนย์ส่งเสริมอุตสาหกรรมภาคที่ 7 ยังได้เปิดรับบริการให้คําปรึกษาพัฒนาบรรจุภัณฑ์และรูปแบบสินค้าให้มีความทันสมัย เพื่อยกระดับบรรจุภัณฑ์ เพิ่มมูลค่าให้กับสินค้าให้แก่ผู้ประกอบการในพื้นที่ และโรงพยายาลส่งเสริมสุขภาพตําบลบ้านหนองหอย ตําบลเขื่องคํา อําเภอเมืองยโสธร จังหวัดยโสธร ได้จัดหน่วยปฐมพยาบาลให้บริการแก่ผู้มาร่วมงานอีกด้วย #กระทรวงอุตสาหกรรม
#ทําทันทีซ่อมสร้างฟื้นฟูผู้ประสบอุทกภัย4จังหวัดภาคอีสาน